มาร์คติงกู้เงิน2ลล.ทำไทยอยู่ในภาวะศก.
อภิสิทธิ์ ชี้ กู้เงิน 2 ล้านล้านบาท ของรัฐบาลสวนทางเศรษฐกิจโลกที่ยังวิกฤต ทำไทยตกอยู่ในภาวะเสี่ยง
16 มี.ค. 2556

อภิสิทธิ์ ชี้ กู้เงิน 2 ล้านล้านบาท ของรัฐบาลสวนทางเศรษฐกิจโลกที่ยังวิกฤต ทำไทยตกอยู่ในภาวะเสี่ยง
นายอภิสิทธิ์ เวชชาชีวะ หัวหน้าพรรคประชาธิปัตย์ กล่าวภายหลังเข้ารับฟังการบรรยาย ทิศทางเศรษฐกิจโลก และแนวทางแก้ไขปัญหาวิกฤตเศรษฐฏิจยุโรป จาก professor Joseph E.stiglitz นักเศรษฐศาสตร์รางวัลโนเบล สาขาเศรษฐศาสตร์ อดีตที่ปรึกษาทางเศรษฐกิจของนายบิล คลินตัน อดีตประธานาธิบดีสหรัฐฯ  ว่า เศรษฐกิจ จะยังคงมีปัญหา และไม่สามารถเติบโตได้ตามที่คาดหวัง มีเพียงภูมิภาคอาเซียน และจีนที่เศรษฐกิจยังคงเดินหน้าไปได้ 
ดังนั้นการที่รัฐบาลไทยคาดหวังเศรษฐกิจโลกจะเติบโต และทำให้เศรษฐกิจขยายอัตราเจริญเติบโตตามคงเป็นเรื่องยาก ซึ่งการวิเคราะห์เศรษฐกิจ ของอดีตที่ปรึกษาเศรษฐกิจประธานาธิบดี สหรัฐ สวนทางกันโดยสิ้นเชิง โดยเฉพาะการกู้เงิน 2 ล้านล้านบาท จะทำให้ไทยอยู่ในภาวะเสี่ยง แม้พรรคประชาธิปัตย์ จะเห็นด้วยกับการลงทุนปรับปรุงโครงสร้างพื้นฐาน แต่ไม่เห็นด้วยที่จะมีการกู้เงินมาทำโครงการ เพราะสามารถที่จะบริหารเงินในงบประมาณปกติได้